পুজোর রাত থেকেই শুরু হয়ে যায় 'অন্নকূট'-এর তোড়জোর। দীর্ঘ চৌত্রিশ বছর ঘরে অন্নপূর্ণা পুজোর দিনেই ঘটা করে হয় অন্নকূট। সময়ের সঙ্গে সঙ্গে ধারে ভারে বেড়েছে এই অন্নকূট। যে অন্নকূট এক সময়ে শুধু বাড়ির সদস্যের মধ্যেই সীমিত ছিল আজ তা সাধারণের জন্যও। অনেকে ভট্টাচার্য বাড়ির এই অন্নকূট দেখার জন্য দূর-দূরান্ত থেকে আসেন।   
অন্নকূট উপলক্ষে অন্নপূর্ণার কাছে একশো চোদ্দো রকমের ভোগ দেওয়া হয়, যা পুরোটাই অন্নভোগ হিসেবে পূজিত হয়। সঙ্গে দেওয়া হয় একশো রকমের মিষ্টি ভোগ। তবে অন্নভোগের আরও একটি বিশেষত্ব আছে। এখানে অন্নভোগ হিসেবে পঞ্চাশ থেকে ষাট কেজি চালের ভাত ভোগ দেওয়া হয়। রাত জেগে সেই ভাতকে ভোগ দেওয়ার আগে সাজানোও হয়। লক্ষ্মী পুজোর পরেই প্রস্তুতি শুরু হয়ে যায় এই অন্নকূটের। 
বংশ পরম্পরায় এই পুজোর ব্যাটন তুলে নেন পরবর্তী প্রজন্ম। বতর্মানে এই পুজোর দায়িত্ব ভট্টাচার্য বাড়ির ছেলে সুগত ভট্টাচার্য ও তাঁর স্ত্রী লোপামুদ্রা ভট্টাচার্যের উপর। পুজোর দিন বাড়ির দরজা খোলা থাকে জনসাধারণের জন্য। পুজোর পরে চলে ভোগ বিতরণ। দেখুন ভিডিও।